Mange henvendelser fra bekymrede forældre

Problemer med unges forbrug af alkohol og narko er eskaleret i Øster Hurup denne sommer. Det vurderer Bo Gilholt, der som ungdomskonsulent har fået betydeligt flere henvendelser fra bekymrede forældre denne sommer end tidligere. Det fortæller han til DR Nordjylland. Problemet har været tilbagevendende i Øster Hurup, men denne sommer har ungdomskonsulenten også hørt fra de unge selv, at problemerne er eskaleret. Ifølge Bo Gilholt kan grundene dels være, at der i år er flere unge i Øster Hurup, dels at deres massive alkohol-forbrug frister dem til at prøve narkotika.